TECHNINĖ SPECIFIKACIJA

1. Kauno Juozo Naujalio muzikos gimnazija perka šilumą gimnazijos pastatams, adresu Kęstučio g. 85, Kaunas, Karaliaus Mindaugo pr. 30 Kaunas. Vartotojo techninius parametrus apibūdina šie duomenys:
	Pastato adresas
	Vartotojas
	Pastato plotas (bendrasis pagal registro išrašą) kv. m
	Šilumos punkto Nr.
	Standartinė šilumos įrenginių galia MW
	Preliminarus šilumos suvartojimas per 12 mėn. MWh

	
	
	
	
	Šildymui (kai Tiš=-23°C
	Karštam vandeniui ruošti
	Ventiliacijai
	

	Gimnazija, unikalus numeris, - 1992-8011-3015 
Kęstučio g. 85 Kaunas
	Kauno Juozo Naujalio muzikos gimnazija
	
2807,17
	-
	-
	-
	-
	305,63

	Gimnazija, unikalus numeris, - 1993-2030-8016
Karaliaus Mindaugo pr. 30 Kaunas
	Kauno Juozo Naujalio muzikos gimnazija
	1939,62
	-
	-
	-
	-
	255,82 


2. Sutartis sudaroma 36 mėnesiams.
3. Sutarties įvykdymo užtikrinimas yra delspinigiai ir baudos.
4. . Šildymo sezono pradžia spalio 1d. ir pabaiga balandžio 30 d..
5. Tiekėjo šilumos kaina gali būti perskaičiuojama tik vadovaujantis galiojančia Valstybinės energetikos reguliavimo tarybos patvirtinta šilumos kainų nustatymo metodika.
6. Tiekėjui keliami reikalavimai. Tiekėjas privalo:
6.1. vykdyti veiklą tokiu būdu, kad užtikrintų patikimą, saugų ir efektyvų šilumos tiekimą iki tiekimo–vartojimo ribos;
6.2. pasirūpinti šilumai gaminti reikalingu kuro kiekiu savo lėšomis;
6.3. užtikrinti į Vartotojo šilumos pristatymo vietą (tiekimo–vartojimo ribą) pristatomo šilumnešio parametrus, atitinkančius Lietuvos Respublikos teisės aktų reikalavimus bei Savivaldybės administracijos ir Tiekėjo patvirtintus šilumos tiekimo temperatūrinius grafikus, kurie leistų Vartotojui arba pastato šildymo ir karšto vandens sistemų prižiūrėtojui išlaikyti pastato šilumos įrenginių projekte nurodytą ar teisės aktais nustatytą šilumos įrenginių darbo režimą bei šilumos galią ir kurių leistini nukrypimai (termofikacinio vandens temperatūros 48 valandų laikotarpio vidurkio) ne daugiau kaip 5 procentai;
6.4. kontroliuoti ir tvarkyti tiekiamos šilumos apskaitą pagal Lietuvos Respublikos teisės aktų reikalavimus;
6.5. užtikrinti, kad Vartotojas būtų žodžiu instruktuotas, kaip saugiai naudotis šiluma, ir suteikti išsamią informaciją apie šilumos kiekio matavimo priemonių priežiūrą, rodmenų fiksavimą, jų užraktus, plombas, lipdukus ar kitas Tiekėjo naudojamas apsaugos priemones;
6.6.  informuoti Vartotoją visuomenės informavimo priemonėmis ir Tiekėjo interneto svetainėje, oficialiu raštu ar kitais būdais apie šilumos kainas ir atsiskaitymo tvarkos pakeitimus Lietuvos Respublikos teisės aktuose nustatyta tvarka ir terminais;
6.7. atlikti planinius šilumos įrenginių remonto darbus ne šildymo sezono metu;
6.8. laikytis darbo saugos reikalavimų, garantuoti saugų darbą, priešgaisrinę ir aplinkos apsaugą Vartotojo teritorijoje;
6.9. lokalizuoti šilumos gamybos ir perdavimo įrenginių avariją iki tiekimo – vartojimo ribos bet kuriuo paros metu;
6.10. užtikrinti, kad Vartotojas ne vėliau kaip prieš 10 kalendorinių dienų iki remonto darbų pradžios būtų informuotas raštu ar visuomenės informavimo priemonėmis apie numatomą šilumos tiekimo apribojimą ar nutraukimą dėl būtinų šilumos tiekimo sistemų remonto darbų;
6.11. Vartotojui priimtinu būdu suteikti informaciją apie tiekiamos šilumos kokybę, jų parametrų pasikeitimą;
6.12. užtikrinti, kad Vartotojo prašymu būtų atlikta neeilinė atsiskaitomojo šilumos apskaitos prietaiso metrologinė patikra;
6.13. kompensuoti Vartotojui patirtas elektros energijos, vandentiekio ir nuotekų, sąnaudas šilumos gamyboje pagal įrengtus kontrolinius apskaitos prietaisus.
6.14. vykdyti kitas Lietuvos Respublikos teisės aktuose numatytas pareigas.
6.15. Tiekėjas Lietuvos Respublikos teisės aktų nustatyta tvarka privalo atlyginti Vartotojui dėl jo veikimo ar neveikimo atsiradusią žalą.
7. Šilumos Tiekėjo ir Vartotojo santykiai bei teisės ir pareigos yra nurodyti sutarties projekte.
8.Pirkimas vykdomas vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.1 punkto reikalavimais: perkamas aplinkosauginis ir aplinkai palankus produktas (Elektros energija, dujos ir šiluma iš atsinaujinančiųjų išteklių), kuris patenka į orientacinį aplinkosauginių ir aplinkai palankių prekių bei paslaugų sąrašą pagal 2015 m. lapkričio 24 d. Komisijos įgyvendinimo reglamentą (ES) 2015/2174 dėl orientacinio aplinkosauginių ir aplinkai palankių prekių bei paslaugų rinkinio, Europos aplinkos ekonominėms sąskaitoms skirtų duomenų perdavimo formato ir kokybės ataskaitų teikimo sąlygų, struktūros ir periodiškumo pagal Europos Parlamento ir Tarybos reglamentą (ES) Nr. 691/2011 dėl Europos aplinkos ekonominių sąskaitų.

